सांसद भण्डारीले निर्माण व्यवसायीकै कारण काम ढिलो भएको बताए । ‘मैले बारम्बार ताकेता गरेको छु,’ उनले भने, ‘अब गर्छु भनेको छ, हेरौं ।’ पुलले गुल्मीको रिडी, पाल्पाको अर्गली र स्याङ्जाको कारिकोट चण्डीभन्ज्याङ गाविस जोड्नेछ । रिडी बजार नजिकै भए पनि कालीगण्डकीमा पुल अभावले कारिकोटका बासिन्दालाई त्यहाँ पुग्न झन्डै २ घण्टा लाग्छ । कारिकोट चण्डीभन्ज्याङका पूर्वअध्यक्ष कृष्णबहादुर लामिछानेले भने, ‘संगमस्थल भनिए पनि पुल नभएकै कारण हामी रूरू क्षेत्रबाट टाढा छौं ।’
